**RADIONICA – Thinglink kroz sve nastavne predmete**

Radionica je namijenjena svim profesorima i edukatorima koji žele povećati digitalnu pismenost i kreativnost kod sebe i svojih učenika te time razvijati kompetencije za 21. stoljeće.

Potrebna predznanja su osnovno znanje korištenja računala i pretraživanja interneta.

**Veličina ciljane grupe:** 14 polaznika

**Planirani ishodi radionice:**

* Upoznati se s kompetencijama za 21. stoljeće
* Upoznati se s web 2.0 alatom *Thinglink* koji je dostupan na internetu, iPad i Android tabletima i mobilnim uređajima
* Vidjeti gotove uratke u *Thinglinku* primjenjive u informatici, prirodoslovlju (biologija, fizika), geografiji, povijesti…
* Vidjeti primjenu *Thinglinka* u etwinning projektima
* Analizirati i evaluirati nekoliko primjera gotovih uradaka
* Osmisliti i napraviti jedan uradak u *Thinglinku*
* Međusobno dijeljenje primjera dobre prakse
* Uvidjeti primjenu ovog web 2.0 alata u različitim nastavnim predmetima i multidisciplinarno u obrazovnom procesu

**Metode rada:**

- predavanje i prezentacija s predavačkog računala, te aktivna radionica izrade nastavnih sredstva u *Thinglinku*

**Prostorni uvjeti:** učionica

**Računalna oprema:** predavačko računalo s projektorom i pristupom internetu ili interaktivna ploča, te 14 računala s pristupom internetu

Operativni sustav - Windows

**Ostala oprema:** nije potrebna

**Sažetak**

Današnji učenici su digitalna generacija i svaka primjena IKT tehnologije u nastavi njima je najzanimljiviji dio nastavnog sata. Klasični pristupi nastavi i frontalno učenje je nezanimljivo i neprimjenjivo u radu s njima. Upotreba web 2.0 alata ima mnoge prednosti, nisu složeni, pristupačni su, besplatni su za korištenje, lako ih savladavaju i učenici te omogućavaju samostalan rad učenika uz mentorstvo profesora i omogućavaju učenicima razvoj kompetencija za 21. stoljeće. Ovaj alat dostupan je na svim platformama (*Windows, iOS, Android*).

Svrha radionice je upoznati s alatom *Thinglink* i naučiti polaznike kako osmisliti i napraviti svoj uradak i oblikovati ga tako da je primjenjiv u određenim nastavnim predmetima.

*Thinglink* je maleni web 2.0 alat s širokom primjenom i velikim mogućnostima. Jednostavno ga možemo ugraditi u svoj blog, web stranicu, projektnu stranicu, te je kompatibilan s *Wordpressom*, *weebly, Blogger, Tumblr, Wikispaces* i *TwinSpaceom*.  *Thinglink* omogućava da statične fotografije i slike napravimo interaktivnim te je, između ostalog, savršen za korištenje u *eTwinning* projektima.

Neki od načina korištenja *Thinglinka* koje ćemo predstaviti na radionici:

* Upoznavanje i predstavljanje svoje Zemlje, projekta, grada, škole…
* Izrada interaktivnog plakata u svim nastavnim predmetima
* *E-portfolio*
* Mapiranje mjesta i događaja u geografiji, povijesti…
* Identificiranje dijelova programa i tijela (informatika, biologija)
* Interaktivna ploča (pin board)
* Interaktivni foto kolaž
* Lektira i predstavljanje pisaca
* Stručno usavršavanje
* Dodavanje multimedije u *Wordle*

Nakon radionice polaznici će moći samostalno koristiti alat *Thinglink* i napraviti svoj uradak te ga primijeniti u različitim nastavnim predmetima u svojim školama. Polaznici će biti upoznati s primjerima dobre prakse i uvidjeti dobre strane ovakvog metodičkog rada te koristeći ga unaprijediti i obogatiti obrazovni proces.